armvectores/hy_wikipedia_2023 huggingface dataset:
Աղիքների անանցանելիություն

Աղիքների անանցանելիություն, առաջանում է աղիքների ոլորման, հանգույցների գոյացման, ներագուցման, աղիքների գերձգման կամ ճնշվածության (կպումներ, երբեմն՝ ճողվածքի ճմլում), ինչպես նաև աղիքները որդերի (ասկարիդներ) կծիկով, օտար մարմնով, փորկապության ընթացքում կղանքային քարերով խցանման հետևանքով։


== Պատճառներ ==
Առաջանում է աղիքների ոլորման, հանգույցների գոյացման, ներագուցման, աղիքների գերձգման կամ ճնշվածության (կպումներ, երբեմն՝ ճողվածքի ճմլում), ինչպես նաև աղիքները որդերի (ասկարիդներ) կծիկով, օտար մարմնով, փորկապության ընթացքում կղանքային քարերով խցանման հետևանքով։
Աղիքների անանցանելիության պատճառ կարող են դառնալ նաև աղիքների շարժող, գործունեության (գալարակծկանք) ծանր խանգարումները։ Աղիքների անանցանելիության հատուկ ձև է, այսպես կոչված, սննդային անանցանելիությունը, որը կարող է առաջանալ երկարատև քաղցից հյուծված մարդկանց աղիքներում՝ մեծ քանակությամբ կոշտ, դժվարամարս սննդի ընդունումից հետո։ Դա հաճախ հանդիպում է պատերազմների ժամանակ՝ երկարատև պաշարված վայրերից դուրս բերված մարդկանց մոտ։


== Ախտանիշներ ==
Աղիքների անանցանելիությունն սկսվում է հանկարծակի, որովայնի ուժեղ սուր ցավերով (մշտական կամ կծկումային), որոնք ուղեկցվում են որովայնի փքվածությամբ, գազերը և կղանքը դուրս չեն գալիս, առաջանում է փսխում։ Փսխման զանգվածն սկզբում պարունակում է սննդանյութեր, այնուհետև՝ մուգ գարշահոտ հեղուկ (այսպես կոչված՝ կղանքային փսխում)։ Երեխաների աղիքների ներագուցման ժամանակ հաճախ լինում է արյունային լուծ։


== Հետևանքներ ==

Աղիքների անանցանելիությունն ուղեկցվում է աղիքների ծանր փոփոխություններով և օրգանիզմի ընդհանուր վիճակի վտանգավոր խանգարումներով (ախտահարված օջախի տոքսիններով օրգանիզմի թունավորում, ջրազրկում)։ Աղիքների անանցանելիության ախտանշաններն ի հայտ գալիս հարկավոր է անհապաղ շտապ օգնություն կանչել կամ հիվանդին հասցնել վիրաբուժական բաժանմունք։ Հապաղումը կարող է հանգեցնել հիվանդի մահվան։ Ինքնաբուժման փորձերը (ջեռակ, հոգնա, լուծողականներ) անթույլատրելի են։ Շատ վտանգավոր է երեխաների հիվանդության ծանրությունը թերագնահատելը, երբ արյունային լուծի առաջացումն ընկալվում է որպես ստամոքսի խանգարման կամ դիզենտերիայի հետևանք։


== Կանխարգելում ==
Աղիքների անանցանելիության կանխարգելման համար կարևոր են որովայնի խոռոչում կպումներ առաջացնող հիվանդությունների, օրինակ՝ որդանման ելունի քրոնիկ, բորբոքման ժամանակին բուժումը և ռացիոնալ սնունդը։ Երկարատև քաղցած, հյուծված մարդիկ պետք է սկսեն սնվել փոքր բաժիններով՝ հեղուկ կամ կիսահեղուկ դյուրամարս սննդով։


== Ծանոթագրություններ ==
Էկվադորի ֆուտբոլի ազգային հավաքական

Էկվադորի ֆուտբոլի ազգային հավաքականը ներկայացնում է Էկվադորը ֆուտբոլի միջազգային մրցաշարերում և առանձին հանդիպումներում։ Կառավարվում է Էկվադորի ֆուտբոլի ֆեդերացիայի կողմից։ Թիմը պաշտոնական տնային խաղերն անցկացնում է Էստադիո Օլիմպիկո Ատաուալպա մարզադաշտում։
Էկվադորի հավաքականը 3 անգամ մասնակցել է Աշխարհի առաջնություններին (2002, 2006, 2014): Առաջնության լավագույն արդյունքը գրանցել են 2006 թվականին, երբ նրանք հասան 1/16 եզրափակիչ, որտեղ պարտվեցին Անգլիային։ Հավաքականը երբեք չի հաղթել Ամերիկայի գավաթը։ Նրանց լավագույն արդյունքը եղել է 4-րդ տեղը՝ 1959 և 1993 թվականներին։
ՖԻՖԱ-ի դասակարգման աղյուսակում զբաղեցնում է 24-րդ հորիզոնականը՝ 2017 թվականի հունիսի 1-ի դրությամբ։


== Ծանոթագրություններ ==


== Արտաքին հղումներ ==
Էկվադորի ֆուտբոլի ֆեդերացիայի պաշտոնական կայքը Archived 2017-06-04 at the Wayback Machine.
Էկվադորի ֆուտբոլի հավաքականը FIFA.com-ում Archived 2013-07-06 at the Wayback Machine.
Էկվադորի ֆուտբոլի հավաքականը soccerway.com կայքում
Ստարկովո (այլ կիրառումներ)

Ստարկովո, կարող է վերաբերել՝

Ստարկովո - գյուղ Ռուսաստանի Մոսկվայի մարզի Ռամենսկի շրջանի կազմում։
Ստարկովո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Ֆեյթիա Բալոգուն

Ֆեյթիա Ուիլյամս, նախորդ ամուսնության համաձայն՝ Ֆեյթիա Բալոգուն (անգլ.՝ Faithia Williams, Faithia Balogun, փետրվարի 5, 1969(1969-02-05), Դելտա, Նիգերիա), նիգերիացի դերասանուհի, ռեժիսոր, պրոդյուսեր։


== Կենսագրություն ==
Ծնունդով նիգերիական Դելտա նահանգից է։ Ծնվել է 1971 թվականի փետրվարին Իկեջա քաղաքում, բազմազուգային ընտանիքում (into a polygamous family of nine): Սովորել է Լագոս նահանգի Մերիլենդի տարրական ու միջնակարգ դպրոցներում, ապա՝ Քվարա նահանգի պոլիտեխնիկականում։ 2016 թվականին ընդունվել է Օլաբիսի Օնաբանջոյի անվան համալսարանի կինոֆակուլտետ։ Դերասանուհի է դարձել հանգամանքների բերումով. Ֆեյթիայի քեռին՝ կինոռեժիսոր Ալհաջի Ֆաթայ Թոնիոլան առաջարկել է նրան՝ փոխարինել դերակատարումը տապալած կինոդերասանուհիներից մեկին, և այդպիսով Ֆեյթիան նկարահանվել է իր առաջին՝ Ta lo pa chief ֆիլմում։ Այնուհետև աղջիկը գլխավոր դերեր է կատարել նիգերիական մի շարք ֆիլմերում։ Հանդես է եկել նաև որպես պրոդյուսեր, ռեժիսոր։ 2008 թվականին աֆրիկյան կինոակադեմիայի մրցանակի է արժանացել «Առավել աչքի ընկած տեղաբնիկ դերասանուհի» անվանակարգում, իսկ նրա հեղինակած Iranse Aje կինոնկարը ճանաչվել է տարվա տեղաբնիկային լավագույն կինոնկար։ 2014 թվականի ապրիլին Ֆեյթիային է շնորվել աֆրիկյան կինոակադեմիայի մրցանակը «Լավագույն դերասանուհի» անվանակարգում։ 2015 թվականին նա ստացել է Africa-Magic Viewers’ Choice Awards մրցանակաբաշխության մրցանակը «Տեղաբնիկային լեզվով հնչյունավորված լավագույն ֆիլմ» անվանակարգում՝ իր նկարահանած Iya Alalake կինոնկարի համար։


== Անձնական կյանք ==
Ֆեյթիան նախկինում ամուսնացած է եղել Նոլիվուդի վետերան դերասան Սահիդ Բալոգունի հետ, ումից ունեցել է մեկական տղա ու աղջիկ երեխա։ Մի տղա էլ ունեցել է իր նախկին կապերից։ 


== Ֆիլմագրություն ==
Farayola (2009)
Aje meta (2008)
Aje metta 2 (2008)
Awawu (2015)
Teni Teka (2015)
Omo Ale (2015)
Agbelebu Mi (2016)
Basira Badia (2016)
Adakeja (2016)
Eku Eda (2006)
MY WOMAN (2018)


== Ծանոթագրություններ ==
Վան-Դեր-Վալսյան ուժեր

Վան-Դեր-Վալսյան ուժեր (Յոհանես Դիդերիկ վան դեր Վալսի անունով), էլեկտրականապես չեզոք ատոմների կամ մոլեկուլների փոխազդեցության ուժերի տարածված անվանումը։ Ունեն էլեկտրական բնույթ։ Վան-դեր-վալսյան ուժերը պայմանավորում են հեղուկների և մոլեկուլային բյուրեղների գոյությունը, իրական ու իդեալական գազերի տարբերությունը։ Վան-դեր-վալսյան ուժերի կարևոր հատկությունը ադիտիվությունն է, այսինքն՝ երկու ատոմների կամ մոլեկուլների միջև ձգողության ուժերի անկախությունը այլ ատոմների կամ մոլեկուլների ներկայությունից։
Կապրիատա դ’Օրբա

Կապրիատա դ’Օրբա (իտալերեն՝ Capriata d'Orba), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է՝ 1857 մարդ (2008)։ Բնակչության խտությունը՝ 66 մարդ/կմ²։ Տարածքը կազմում է 28 կմ²։ Փոստային ինդեքս՝ 15060։ Հեռախոսային կոդ՝ 0143։


== Ժողովրդագրություն ==


== Համայնքի վարչակազմ ==
Հեռախոս։ 0143 46102


== Արտաքին հղումներ ==
Վիճակագրության ազգային ինստիտուտ(իտալ.)
Վիճակագրության ազգային ինստիտուտ (անգլ.)


== Ծանոթագրություններ ==
Վիլսպի

Վիլսպի (ֆր.՝ Villespy), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 360 մարդ, բնակչության խտությունը` 56.43 մարդ/կմ²։ Բնակավայրը զբաղեցնում է 6.38 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 150 կմ արևմուտք, Կարկասոն քաղաքից` 24 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 210 աշխատունակ (15-64 տարեկան)  բնակիչ, որոնցից ակտիվ էին 160-ը, իսկ ոչ ակտիվները` 50։ Ակտիվության ցուցանիշը կազմում է 76,2 %։ 160 աշխատունակ մարդկանցից աշխատել է 140 անձ (83 տղամարդ և 57 կին)։ Գործազուրկ են եղել 20 անձ (10 տղամարդ և 10 կին)։ 50 անաշխատունակներից 14-ը եղել են աշակերտներ կամ ուսանողներ, 21-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ելիզավետովկա (Ռոստովի մարզ)

Անվան այլ կիրառումների համար տե՛ս՝ Ելիզավետովկա (այլ կիրառումներ)Ելիզավետովկա (ռուս.՝ Елизаветовка), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։


== Պատմություն ==
1963 թվականի օգոստոսին միացվել է Նիկանորովկա գյուղին (այժմ՝ Միլլերովսկի շրջան)։ Այսպես, 1963 թվականի օգոստոսից խուտորը որպես այդպիսին դադարեց գոյություն ունենալ։
(9433) 1997 CF3

(9433) 1997 CF3, աստերոիդ աստերոիդների հիմնական գոտում։ Հայտնաբերվել է 1997 թվականի փետրվարի 3-ին NEAT ծրագրի կողմից Հալեկալայում։
Միջին հեռավորությունը Արեգակից կազմում է 2,360681 ա. մ., առավելագույնը մոտենում է 2,142 ա. մ. հեռավորության վրա և հեռանում 2,5794 ա. մ.։ Արեգակի շուրջ մեկ ամբողջական պտույտ է կատարում 1324,81 երկրային օրվա ընթացքում, իր ուղեծրով շարժվելով միջինում 0,271737 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9433) 1997 CF3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նորվեգիան Մանկական Եվրատեսիլ երգի մրցույթում

Նորվեգիան Մանկական Եվրատեսիլ երգի մրցույթին առաջին անգամ մասնակցել է 2003 թվականին և մինչև այսօր Նորվեգիայի լավագույն արդյունքը եղել 3-րդ հորիզոնականը։
Սկսած 2005 թվականից Նորվեգիան այլևս չի մասնակցում մրցույթին։


== Մասնակիցներ ==
Սերգեյի երկրաչափ թիթեռ

Սերգեյի երկրաչափ թիթեռ (լատ.՝ Eupithecia sergiana), երկրաչափ թիթեռների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
17 մմ թևերի բացվածքով թիթեռ է։ Գլուխը, մեջքը և փորիկը պատված են մուգ թեփուկներով։ Զոլավոր ծոպերով, առանց նախշի հիմքով թևի տրամակապը միջին մասում ունի հետզհետե վերացող սև գիծ։ Միջին բջջի գագաթին տեղադրված է նեղ, երկարավուն բիծ։


== Տարածվածություն ==
Հայաստանի էնդեմիկ միջատ է։ Հայտնի է միայն Երևան քաղաքից (կենդանաբանական այգի)։


== Էկոլոգիա ==
Ապրելավայրերը հայտնի չեն։ Թիթեռները թռչում են դեպի լույսի աղբյուր սեպտեմբերին։
Կենսաբանական մանրամասներ հայտնի չեն։


== Պահպանություն ==
Չափազանց սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես կրիտիկական վիճակում գտնվող տեսակ։
Հազվադեպ է հանդիպում, հայտնի են եզակի հայտնաբերումներ։
Վտանգման հիմնական գործոնները բացահայտված չեն։
Պահպանության գործողություններ չեն իրականացվում։


== Ծանոթագրություններ ==
Բելին (գյուղ, Վլադիմիր-Վոլինի շրջան)

Անվան այլ կիրառումների համար տե՛ս՝ ԲելինԲելին (ուկրաիներեն՝ Білин), գյուղ Ուկրաինայի Վոլինի մարզի Վլադիմիր-Վոլինի շրջանում։ Հիմնադրվել է 1653 թվականին։
2001 թվականի տվյալներով Բելին գյուղում բնակվում էր 437 մարդ։ Բնակավայրը զբաղեցնում է 1685 կմ² տարածք։ Բնակչության խտությունը կազմում էր 259,35 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շևչենկով Գայ (գյուղ, Տրոստյանեցի շրջան)

Շևչենկով Գայ (ուկրաիներեն՝ Шевченків Гай), գյուղ Ուկրաինայի Սումիի մարզի Տրոստյանեցի շրջանում։
2001 թվականի տվյալներով Շևչենկով Գայ գյուղում բնակվում էր 6 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կերտուզան (Զանգեզուրի գավառ)

Կերտուզան, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907-1908 թվականներին գյուղն ունեցել է 62 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ծիթելգոր

Ծիթելգոր (վրաց.՝ წითელგორი), գյուղ Վրաստանում։ Գտնվում է Կախեթի մարզի Լագոդեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 164 մարդ։


== Ծանոթագրություններ ==
Ալտերնատիվ մետալ

Ալտերնատիվ մետալը գրանջի հետ միասին սկսեց զարգանալ 1990-ականների սկզբներին։ Այն համարվում է հևի մետալի և ալտերնատիվ ռոքի համախառնումը (ինչպես նաև ինդի ռոքի՝ 1980-ականներին)։ Ալտերնատիվ մետալին բնորոշ և՛ կիթառի ծանր հնչողությունը, որով նմանվում է մետալի, և՛ ալտերնատիվ երաժշտության բնորոշ գծեր՝ ոչ սովորական երգի բառեր, հետաքրքիր տեխնիկական հնարքներ, որն ուղղորդվում է ծանր երաժշտությամբ։ Ինչպես նաև այս տերմինը կարելի է անվանել «ծանրացված ալտ․ ռոք»։


== Ակնարկ ==
«Ալտերնատիվ մետալ» տերմինը շատ բազմիմաստ է և հաճախ օգտագործվում է ռոք խմբերին նկարագրելուց, որոնք եզական կերպով են մոտենում մետալին, կամ այն ժամանակ, երբ դժվար է լինում տարբերել ալտ․ մետալն ալտ․ ռոքից։ Վառ օրինակ է հանդիսանում Faith No More խումբը։


== Ծանոթագրություններ ==
Դավիթ Չելաձե

Դավիթ Չելաձե (վրաց.՝ დავით ჩალაძე, հունվարի 22, 1976(1976-01-22), Թբիլիսի, Վրացական ԽՍՀ, ԽՍՀՄ), վրացի նախկին պրոֆեսիոնալ ֆուտբոլիստ, հարձակվող։


== Կարիերա ==


=== Ակումբային ===
1992-1993 թվականներին հանդես է եկել վրացական «Բաճո» ակումբի կազմում։ 1993-1994 թվականներին հանդես է եկել վրացական «Մերանի Բաճո» ակումբի կազմում։ 1994 թվականին հանդես է եկել ուկրաինական «Տեմպ» ակումբի կազմում։ 1995-1997 թվականներին հանդես է եկել վրացական «Մետալուրգ» ֆուտբոլային ակումբի կազմում։ 1997 թվականին հանդես է եկել լատվիական «Սկոնտո» ակումբի կազմում։ 1998 թվականին հանդես է եկել ռուսական «Ալանիա» ֆուտբոլային ակումբի կազմում։ 1998-1999 թվականներին հանդես է եկել բելգիական «Ռասինգ» ակումբի կազմում։ 2002-2003 թվականներին հանդես է եկել ռուսական «Ռուբին» ֆուտբոլային ակումբի կազմում։ 2004-2005 թվականներին հանդես է եկել կիպրոսյան «Անորտոսիս» ակումբի կազմում։ 2005-2006 թվականներին վերադարձել է եկել լատվիական «Սկոնտո» ակումբ և ավարտել կարիերան։


=== Ազգային հավաքական ===
1998-2003 թվականներին հանդես է եկել Վրաստանի ֆուտբոլի ազգային հավաքականում։


=== Հավաքանի վիճակագրություն ===
Հավաքականոմ անցկացրել է 4 խաղ և դարձձել 1 գոլի հեղինակ.

Ընդհանուր` 4 խաղ, 1 հաղթանակ,, 3 ոչ ոքի, 0 պարտություն:


== Ծանոթագրություններ ==


== Արտաքին հղումներ ==
Կայքէջը ՌՖՊԼ-ում(չաշխատող հղում)
Կայքէջը eu-football.info
Ուրդիայն

Ուրդիայն  (իսպ.՝ Urdiáin), մունիցիպալիտետ Իսպանիայում։ Գտնվում է Նավառա ինքնավար համայնքում՝ Նավառա պրովինցիայի Լա Բարանկա շրջանում։ Զբաղեցնում է 15,37 կմ² մակերես։ Բնակչությունը կազմում է 710 մարդ (2010 թվական)։


== Ծանոթագրություններ ==
Les Fatals Picards

Fatals Picards-ը ֆրանսիական խումբ է՝ ստեղծված 1998 թվականին։ Խումբը հումորը համադրում է տարբեր երաժշտական ժանրերի հետ, սկսած ֆրանսիական շանսոնից մինչև փանք։ Նրանք Ֆրանսիան ներկայացրել են "Եվրատեսիլ 2007 մրցույթում "L'Amourà la française"  երգով՝ գրավելով 22-րդ հորիզոնականը։


== Պատմություն/Կենսագրություն ==
Խմբի ծագումը թվագրվում է 1996 թվականին  Ivan Callot-ի նախաձեռնությամբ։ 
Հետագայում, Իվան հանդիպում է Լaurent Honel-ին, Regis Rodriguez-ին, Gilles Di Giovanii-ին եւ Eric Charpentier-ին, որոնք թողարկում են Navet Maria սկավառակը (սեպտեմբեր 2000), որը նրանց առաջին ձայնագրությունն էր։ Այնուամենայնիվ, խմբում նրանցիից միայն Laurent Honel-ն է մնում Ivan Callot-ի հետ միասին։ 2002 թվականի սեպտեմբերին Նրանց է միանում Jean-Marc Sauvagnargues-ը որպես թմբկահար, և ինչից հետո ձայնագրվում է Droit de véto ալբոմը։ Այս ալբոմի որոշ երգեր խումբն առ այսօր կատարում է (Schizophrène, Goldorak est mort)։
2003-ի մարտին Olivier Delafosse-ը (Oldelaf) որպես կիթառահար միանում է խմբին Picardia Independenza սկավառակը ձայնագրելու համար։

2004 թվականի դեկտեմբերին Paul Léger-ն է միանում խմբին՝ դառնալով նրանց վոկալիստը Ivan Callot-ի հետ միասին։ Այնուհետև Jonathan Bénisty-ը դառնում է խմբի բասիստը։
Yves Giraud-ը խմբին է միանում որպես բասիստ ձայնագրելու համար Pamplemousse mécanique ալբոմը, որը թողարկվել է 2007 թվականի փետրվարի 19-ին։

2007 թվականին Ֆինլանդիայի մայրաքաղաք Հելսինկիում, մասնակցելով Եվրատեսիլ մրցույթին, խումբը գրավում է 22-րդ հորիզոնականը։.
2007 թվականի սեպտեմբերին խմբի հիմնադիր Ivan Callot-ը հայտարարում է, որ դուրս է գալու խմբից՝ հյուրախաղերից հետո և դեկտեմբերի 9-ին, սկսում է իր սոլո կարիերան.
2008 թվականի մարտի 17-ին Les Fatals Picards-ը թողարկում է առաջին live ալբոմը՝ Public։ 
2009 թվականի մարտին, Les Fatals Picards-ը թողարկել է իր հինգերորդ ստուդիական ալբոմը՝ Le Sens de la gravité։
2011 թվականի մարտի 14-ին թողարկվում է նրանց ստուդիական 6-րդ ստուդիական ալբոմը՝ Coming out։
2012 թվականի ապրիլի 16-ին խումբը թողարկում է իր նոր կրկնակի live ալբոմը՝ « Fatals s/Scène »: Jean-Marc Sauvagnargues-ը հայտարարում է, որ խմբի յոթերորդ ալբոմի թողարկումը նախատեսված ապրիլ 2013 թվականին..
Նոր՝ 7-րդ ալբոմը Septième ciel-ը թողարկվում է 2013 թվականի հոկտեմբերի 14-ին։ Խումբը 2015 թվականին թողարկում է ևս մեկ live ալբոմ՝ 14․11․14։ Իսկ 2016 թվականի գարնանը դրամահավաք է հայտարարում՝ նոր ալբոմ ձայնագրելու և նոր հոլովակ նկարահանելու համար։
2016 թվականի հոկտեմբերի 14-ին Les Fatals Picards-ը թողարկում է նոր ալբոմ՝ Fatals Picards Country Club:


== Անդամները ==


=== Անդամները ===
Paul Léger - վոկալ (2004 թվականից)
Laurent Honel - կիթառ, բեք-վոկալ (2000 թվականից)
Yves Giraud -բաս (2005 թվականից)
Jean-Marc Sauvagnargues - հարվածայիններ, վոկալ, բեք-վոկալ (2002 թվականից)


=== Նախկին անդամներ ===
Ivan Callot - վոկալ, կիթառ (1997-2007)
Thierry Manière - վոկալ (1997-1999)
Bertrand Le Roy - վոկալ (1997-1999)
Regis Ռոդրիգեսը - վոկալ (2000-2001)
Eric Charpentier - բաս-կիթառ (2000-2001)
Gilles Di Giovanni - հարվածայիններ (2000-2001)
Oldelaf - կիթառ (2003-2004)
Jonathan Bénisty - բաս-կիթառ (2004-2005)


=== Այլ ===


== Նշումներ ==
Կաղապար:Références
Լվովի մարզ

Լվովի մարզ (ուկրաիներեն՝ Льві́вська о́бласть), մարզ Ուկրաինայի արևմուտքում։ Հիմնվել է 1939 թվականի դեկտեմբերի 4-ին։ Վարչական կենտրոնն է Լվով քաղաքը։


== Մարզի վարչական կառուցվածք ==


=== Ընդհանուր տեղեկություններ ===
Լվովի մարզի վարչական կենտրոնն է Լվով քաղաքը։
Մարզի վարչական միավորների քանակները՝

շրջաններ  - 20;
բնակավայրեր  - 1928, այդ թվում՝
գյուղական  - 1850;
քաղաքային  - 78, այդ թվում՝
քաղաքատիպ ավաններ  - 34;
մարզային նշանակության քաղաքներ  - 9;
շրջանային նշանակության քաղաքներ  - 35;
գյուղական խորհուրդներ  - 631։Մարզում տեղական ինքնակառավարումը իրականացվում է Լվովի մարզային խորհրդի կողմից, գործադիր իշխանությունն է՝ մարզային պետական վարչությունը։ Մարզի ղեկավարն է հանդիսանում մարզային վարչության նախագահը, որը նշանակվում է Ուկրաինայի նախագահի կողմից։


=== Շրջաններ ===
Լվովի մարզի կազմի մեջ մտնում են 20 շրջաններ՝

Բրոդիի շրջան
Բուսկի շրջան
Գորոդոկի շրջան
Դրոգոբիչի շրջան
Ժիդաչովի շրջան
Ժոլկվայի շրջան
Զոլոչևի շրջան
Կամենկա-Բուգսկայայի շրջան
Նիկոլաևի շրջան
Մոստիսկայի շրջան
Պերեմիշլյանիի շրջան
Պուստոմիտիի շրջան
Ռադեխովի շրջան
Սամբորի շրջան
Սկոլեի շրջան
Սոկալի շրջան
Ստարիյ Սամբորի շրջան
Ստրիյի շրջան
Տուրկայի շրջան
Յավորովի շրջան


=== Քաղաքներ ===
Մարզային նշանակության քաղաքներ՝

Բորիսլավ
Դրոգոբիչ
Լվով
Մորշին
Նովիյ Ռազդոլ
Սամբոր
Ստարիյ
Տրուսկավեց
ՉերվոնոգրադՇրջանային նշանակության քաղաքներ՝


== Բնակչություն ==
Լվովի մարզում բնակվում են ավելին քան 2,53 միլիոն մարդ կամ Ուկրաինայի բնակչության 5,49 %։


=== Բնակչության ազգային կազմ ===
Ազգային կազմը, ըստ 2001 թվականի մարդահամարների տվյալների`

ուկրաինացիներ — 2 471 033 (94.8 %)
ռուսներ — 92 565 (3.6 %)
լեհեր — 18 948 (0.7 %)
բելառուսներ — 5 437 (0.2 %)
հրեաներ — 2 212 (0.1 %)
հայեր — 1 139 (0.04 %)
մոլդավացիներ — 781 (0.03 %)
գնչուներ — 769 (0.03 %)
թաթարներ — 680 (0.03 %)


=== Խոշոր բնակավայրեր ===


== Տես նաև ==
Ուկրաինայի վարչական բաժանում


== Ծանոթագրություններ ==
Պլեսեցկի շրջան

Պլեսեցկի շրջան (ռուս.՝ Плесецкий муниципальный район), մունիցիպալ շրջան Ռուսաստանի Դաշնության Արխանգելսկի մարզում։
Ստեղծվել է 1929 թվականին։ Վարչական կենտրոնը՝ Պլեսեցկ։


== Աշխարհագրություն ==
Շրջանի տարածքի մակերեսը կազմում է 27500 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 49089 մարդ։ Բնակչության խտությունը կազմում էր 1,79 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Հովել շրջան (Միսսուրի)

Հովել շրջան (անգլ.՝ Howell County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 2.404 կմ² է, բնակչությունը՝ 40.400 մարդ (2010 թ. տվյալներով)։ Շրջկենտրոնն է Ուեստ Փլեյնս բնակավայրը։ Կազմավորվել է 1857 թ.։
Նյուլ

Նյուլ (ռուս.՝ Нюль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կաժիմ գետի ձախ ափին՝ 14 կմ հեռավորության վրա։ Գետի երկարությունը կազմում է 23 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած Սիկտիվկար քաղաքից մինչև ակունք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000018761
Կոդը ըստ հիդրոլոգիական հետազոտության (ՌԴ) — 103001876
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Շեֆ Ադամ Ջոնս

«Շեֆ Ադամ Ջոնս» (անգլ.՝ Burnt), 2015 թվականին նկարահանված ամերիկյան դրամատիկական ֆիլմ, ռեժիսոր՝ Ջոն Ուելս։
Պրիմերան կայացել է 2015 թվականի հոկտեմբերի 30-ին։


== Սյուժե ==
Երեք տարի առաջ Ադամ Ջոնսը (Բրեդ Քուփեր) աշխատում էր Փարիզի լավագույն ռեստորաններից մեկում, որը պատկանում էր նրա ուսուցչին՝ Ժան Լյուկին։ Թմրանյութերի գործածումն ու կատարելության մոլագար ձգտումը ստիպում են նրան բաժանվել ռեստորանից և որոշ ընկերներից։ Հրաժարվելով թմրանյութերից՝ նա սկսում է աշխատել բարում, որտեղ խխունջներ է հանում խեցիներից։ Որոշ ժամանակ անց նա որոշում է վերադառնալ Լոնդոն՝ ծրագրով վերադարձնել իր նախկին փառքը, հավաքել իր խումբը և ստանալ Միշլենի երրորդ աստղը։


== Դերերում ==
Բրեդլի Քուփեր—Ադամ Ջոնս
Սիեննա Միլլեր—Էլեն
Օմար Սի—Միշել
Դենիել Բրյուլ—Տոնի Բալերդի
Ռիկարդո Սկամարչո—Մաքս
Կիլի Սեմ—Դեվիդ
Ալիսիա Վիկանդեր—Աննա Մարի
Մեթյու Ռիզ—Մոնտգոմերի Ռիզ
Ումա Թուրման—Սիմոն
Էմմա Թոմփսոն—բժիշկ Ռոսշիլդե
Լիլի Ջեյմս—Սառա
Սառա Գրին—Քեյթլին


== Արտադրություն ==
2013 թվականին Ջոն Ուելսը ընտրվել է խոհարարական ֆիլմի ռեժիսորի դերում, որը հետագայում ստացավ «Շեֆ Ադամ Ջոնս» անվանումը։ Միաժամանակ Բրեդլի Քուփերը ստորագրեց պայմանագիր գլխավոր խոհարար Ադամ Ջոնսի դերում խաղալու համար։ 2014 թվականի հուլիսին Սիեննա Միլլերը ընտրվեց գլխավոր դերակատար։ 2014 թվականի հուլիսին դերասանական կազմին միացան Օմար Սին, Էմա Թոմփսոնը, Դենիել Բրյուլը, Ալիսիա Վիկանդերը, Լիլի Ջեյմսը, Ումա Թուրմանը և Ջեյմի Դորնան, տեսարաններում, որոնք հետագայում կտրվել են ֆիլմից։ Օգոստոսի 7-ին Մեթյու Ռիզը ընտրվել է Ջոնսի հակառակորդի՝ Ռիզի դերում։


== Նկարահանումներ ==
Գլխավոր նկարահանումները սկսվել են 2014 թվականի հուլիսի 23- ին՝ Նոր Օռլեանում՝ Լուիզիանայի նահանգում և տևել երկու շաբաթ։


== Երաժշտություն ==


== Թողարկում ==
Ֆիլմը պետք է հեռարձակվեր 2015 թվականի հոկտեմբերի 2-ին, բայց հուլիսին The Weinstein Company ընկերությունը հոկտեմբերի 23-ի պրեմիերան տեղափոխեց։ Ընկերությունը նպատակ ուներ թողարկել ֆիլմը սահմանափակ թողարկմամբ , սակայն ավելի ուշ հրաժարվեց այդ մտքից ։


== Քննադատություն ==
Ֆիլմը ստացել է մրցակիցների խառը արձագանքները, ովքեր բարձր էին գնահատում Քուփերի խաղը, բայց ծաղրում էին սցենարը։ Rotten Tomatoes կայքում ֆիլմն ունի 29% վարկանիշ՝ 143 գրախոսականի հիման վրա, միջին վարկանիշը 10-ից 5 է։  Metacritic կայքում վարկանիշը 100-ից 42 է՝ 28 քննադատների գրախոսականի հիման վրա, ինչը համապատասխանում է «խառը կամ միջին արձագանքներ» կարգավիճակին։ CinemaScore կայքում հանդիսատեսները ֆիլմին A+ մինչև F սանդղակով տվել են B- գնահատականը ։


== Ծանոթագրություններ ==
Գագիկ Պողոսյան (պատմաբան)

Գագիկ Հայկի Պողոսյան (Խաղբակյան) (մարտի 16, 1961(1961-03-16), Երևան, Հայկական ԽՍՀ, ԽՍՀՄ), հայ պատմաբան, մշակութաբան, պահեստի սպա։


== Կենսագրություն ==
Գագիկ Պողոսյանը ծնվել է 1961 թվականի մարտի 16-ին Երևանում։ 1978 թվականին ավարտել է Երևանի Անտոն Չեխովի անվան № 55 դպրոցը։
1983 թվականին ավարտել է Երևանի պետական համալսարանը։
Գագիկ Պողոսյանը 1988 թվականից գլխավորել է հայ ժողովրդի պատմամշակութային ժառանգության պաշտպանության, պահպանության ու պրոպագանդայի «Խորան» հասարակական կազմակերպություն։ Կազմակերպել և մասնակցել է մի քանի տասնյակ հնագիտական ու հետազոտական արշավախմբերի, որոնք ուղղված են եղել ինչպես Հայաստանում, այնպես էլ նրա սահմաններից դուրս գտնվող ճարտարապետական հուշարձանների հայտնաբերմանը և անձնագրավորմանը։
Զեկույցներով մասնակցել է ավելի քան չորս տասնյակ գիտաժողովների։ Եղել է մեկ տասնյակից ավելի գիտահանրամատչելի ֆիլմերի գաղափարի հեղինակն ու սցենարիստը։ Հեղինակել է հարյուրից ավելի գիտական հոդվածներ ու հրապարակումներ՝ նվիրված հայ ժողովրդի պատմությանն ու ճարտարապետությանը։
Հայտնի է Գագիկ Պողոսյանի «Ճարտարապետության հայկական հուշարձաններն ու տեղանուններն աշխարհում» յոթհատորյա աշխատանքով։


== Աշխատանքներ ==


== Պարգևներ ==
ԽՍՀՄ պետական սահմանների պաշտպանության գործում սահմանապահ զորքերին ակտիվ օգնություն ցուցաբերելու համար պարգևատրվել է «Սահմանապահների պատանի օգնական» նշանով (1975),
Memorial award, Caucasus Studies Institute, Թեհրանի համալսարան (4 օգոստոսի, 2010),
Մեդալ «Ի հիշատակ Ռուսաստանի և Պարսկաստանի միջև հաշտության պայմանագրի կնքման 200-ամյակի» (7 հոկտեմբերի, 2013, ՌԴ)։


== Ծանոթագրություններ ==


== Արտաքին հղումներ ==
Գագիկ Պողոսյան Ֆեյսբուքում
Դիոնիսիոս Հալիկառնասցի

Դիոնիսիոս Հալիկառնասցի, Մ. թ. ա. 1-ին դարի երկրորդ կեսի հույն պատմիչ և ճարտասան։


== Կենսագրություն ==
Ծնվել է փոքրասիական Հալիկառնաս քաղաքում։ Մ․ թ․ ա․ 30—8 թթ․ ապրել է Հռոմում։ Քաղաքացիական հայացքներով հարել է Հռոմի ծերակուտական ավագանուն։


== Աշխատություններ ==
Գրել է «Հռոմեական հնություններ» պատմական երկը, որն ընդգրկում է հնագույն ժամանակներից մինչև Պունիկյան առաջին պատերազմի (մ․ թ․ ա․ 264-241 թվականներ) ժամանակամիջոցը։ 20 գրքից բաղկացած այդ աշխատությունից լրիվ պահպանվել են առաջին 9 գիրքը, 10 և 11-րդի՝ զգալի մասերը, մնացածներից՝ հատվածներ։ Պահպանված գրքերում պատմության շարադրանքը հասնում է մինչն մ․ թ․ ա․ 442 թվականը։ Դիոնիսիոս Հալիկառնասցին աղբյուրների նկատմամբ չի ցուցաբերել քննական մոտեցում։ Ջանացել է ապացուցել հռոմեացիների ու հույների ազգակցությունը, որպեսզի ընդունելի դարձնի հույների ենթարկվածությունը հռոմեացիներին։ Դիոնիսիոս Հալիկառնասցին գրել է նաև հայերի և փռյուգացիների ազգակցության, նրանց լեզուներում շատ բառերի ընդհանրության մասին։ Ունի նաև ճարտասանական երկեր՝ «Բառերի զուգակցման մասին», «Հին ճարտասանների մասին» և այլն։
Հեքլբերի Ֆին

Հեքլբերի (Հեք) Ֆին կամ Ֆինն անգլ.՝ Huckleberry (Huck) Finn), Մարկ Տվենի «Թոմ Սոյերի արկածները» և «Հեքլբերի Ֆիննի արկածները», «Թոմ Սոյերը՝ խուզարկու», «Թոմ Սոյերն արտասահմանում» վիպակների, «Թոմ Սոյերի դավադրությունը» անավարտ վիպակի, «Խորհրդավոր անծանոթը» անավարտ պատմվածքի տարբերակներից մեկը գլխավոր հերոսներից մեկը։ Բոլոր ստեղծագործություններում, բացառությամբ առաջինի, պատմությունը վարվում է Հեքի անունից։
Huckleberry բառով կոչվում է Հյուսիսային Ամերիկայում տարածված փոքրիկ հատապտուղը, որ ցեղակից է կապույտ հապալասին և մրտենական հապալասին։ 1835 թվականից սկսած բառն ունի «աննշան մարդ» իմաստը։


== Նախատիպ ==
Հեքլբերիի նախատիպը եղել է Մարկ Տվենի մանկության ընկերը՝ Թոմ Բլենքենշիփը (Tom Blankenship): Սկզբում գրողը ժխտել է այն հանգամանքը, թե Հեքի կերպարը կազմվել է իրականում գոյություն ունեցած մարդուց, բայց հետո «Ինքնակենսագրության» մեջ խոստովանել է. «Հեքլբերի Ֆիննի կերպարում ես ներկայացրել եմ Թոմ Բլենքենշիփին հենց այնպիսին, ինչպիսին նա էր։ Անդաստիարակ, չլվացված և միշտ սոված, բայց ամենաբարի սրտով բոլոր նրանցից, ում ես ճանաչում էի։ Նա անսահմանափակ ազատություն էր վայելում և մեր քաղաքի միակ իսկապես անկախ մարդն էր և, որպես հետևանք, մշտապես և անվրդով կերպով երջանիկ։ Մենք բոլորս նախանձում էինք նրան»։ Թոմի ավագ եղբայրը, ըստ էության, օգնում է թաքնվել փախած նեգրին, թեև ստրկատիրական հարավում նման արարքը համարվում էր ամոթալի սպիտակամորթի համար, իսկ նեգրի համար առաջարկվում էր դրամական պարգև, որը կարող էր լավ օգնություն լինել Բլենքենշիփների աղքատ ընտանիքի համար։ Հավանաբար այս պատմությունը ծառայել է որպես երկրորդ վեպի մոտիվներից մեկը։


== Բնավորություն ==
Լինելով անտուն հարբեցողի որդի՝ Հեքը մեծանում է անտուն ու վարում թափառաշրջիկ կյանք։ Նա գիշերում է շաքարի դատարկ տակառի մեջ, ծխում է ծխամորճ, դպրոց չի գնում, անգործություն է անում, և նման կյանքը նրան դուր է գալիս։ Երեխաներին թույլ չեն տալիս ընկերություն անել Հեքլբերիի հետ, բայց Թոմ Սոյերը խախտում է արգելքը։  Բազմաթիվ արկածներից հետո Թոմն ու Հեքը գանձ են գտնում։ Անսպասելի հարստությունը փոխում է Հեքի կյանքը, և նրան իր մոտ է վերցնում Դուգլասի այրին, որպեսզի դաստիարակի նրան։ Հոգնելով որդեգիր մոր դաստիարակչական միջոցներից՝ Հեքը փախչում է։ Սկսվում է նրա հայտնի ճանապարհորդությունը Միսիսիպի գետով փախած նեգր Ջիմի, արկածախնդիրներ Թագավորի և Դուքսի ընկերակցությամբ։ Երկրորդ վեպի գործողությունների ընթացքում Հեքը մոտավորապես 13-14 տարեկան է։


== Մեջբերում ==

— Թոմ Սոյերի արկածները

— Հեքլբերի Ֆիննի արկածները


== Ծանոթագրություններ ==
(8347) Լալավարդ

(8347) Լալավարդ (անգլ.՝ Lallaward), աստերոիդ աստերոիդների հիմնական գոտում։ Հայտնաբերվել է 1987 թվականի ապրիլի 21-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 2,555587 ա. մ., առավելագույնը մոտենում է 2,3383 ա. մ. հեռավորության վրա և հեռանում 2,7729 ա. մ.։ Արեգակի շուրջ մեկ ամբողջական պտույտ է կատարում 1492,23 երկրային օրվա ընթացքում, իր ուղեծրով շարժվելով միջինում 0,24125 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8347) Լալավարդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրակոտ մանկություն

«Կրակոտ մանկություն» (ռուս.՝ «Огненное детство»), 1976 թվականի խորհրդային ֆիլմ, որը նկարահանել է ռեժիսոր Յուրի Շվիրյովը Գրիգորի Միրոշնիչենկոյի «Յունարմիա» ինքնակենսագրական վեպի հիման վրա։


== Սյուժե ==
1919 թվական, Ռուսաստանում ընթանում է քաղաքացիական պատերազմ։ Կուբանի փոքրիկ երկաթուղային կայարանը գրավել են սպիտակները։ Ոստիկանության աշխատակիցները, որոնք օգնել են կարմիրներին և բոյկոտել սպիտակների զրահապատ մեքենայի վերանորոգումը, ձերբակալվել են, Նրանց սպառնում է գնդակահարություն։ Եվ այդ ժամանակ նրանց որդիները կազմակերպում են ջոկատ՝ Յունարմիա, նրանց ուսուցիչը դառնում է սպիտակ կոմիսար Սաբբուտինը։ Վտանգելով կյանքը՝ տղաները խորամանկ գործողություն են իրականացնում՝ սպիտակներին թողնելով առանց զենքի և շարքից հանում նրանց զրահագնացքը։


== Դերերում ==
Պետյա Գորկին – Գրիշա Միրոշկո
Ալյոշա Բակինով – Անդրեյ Բելենեց
Սերյոժա Սոկոլով – Վանյա Դուշին
Սաշա Ռեբեկո – Սենկա Վորոնոկ
Աննա Նազարյովա – Մանկա (Մաշա Սաբբուտինա), հանձնակատարի դուստրը
Յուրի Կուզմենկով – հանձնակատար Սաբբուտին
Գենադի Յուխտին – Իլյա, Գրիշայի հայր, երկաթուղային
Դանիիլ Նետրեբին – Անդրեյի հայրը, երկաթուղային
Ալեքսեյ Վանին – Չիկանով, երկաթուղագործ
Վալենտին Բրիլեև – կայանի պետ
Յուրի Մեդվեդև – Սոմով, հեռագրագետ
Անատոլի Ստոլբով – ատաման Շկուրո
Ստանիսլավ Խիտրով – ստանցիայի ատաման
Եվգենի Կրասավցև – խորունժի
Գրիգորի Շպիգել – սպիտակների զրահագնացքի հրամանատար, գնդապետ
Ալեքսանդր Պորոխովշչիկով – կապիտան
Իգոր Կլաս – կապիտան
Վյաչեսլավ Գոստինսկի – կապիտան
Նիկոլայ Յուդին – ծեր կազակ
Իննա Ուլյանովա – տիկին շան հետԷպիզոդներում՝ Դագուն Օմաև, Մուխարբեկ Ակով, Գեորգի Մարտիրոսյան, Պյոտր Լյուբեշկին, Եվգենի Կարելսկիխ և ուրիշներ։


== Նկարահանումներ ==
Նկարահանումների վայրը Տուլայի մարզի Բելև քաղաքն է։
Այդ ժամանակ 4-ամյա աղջկա՝ ապագա դերասանուհի Աննա Նազարևայի համար դերը ֆիլմում առաջինն էր և քիչ է մնացել դառնա նրա համար վերջինը.  ֆիլմի այն տեսարանում, որտեղ երկաթուղային աշխատակիցը փրկում է հանձնակատարի դստերը շոգեքարշից, իրական էր, և այդ դրվագի նկարահանումների մասին նա պատմել է․


== Ծանոթագրություններ ==


== Աղբյուրներ ==
Огненное детство // Журал «Вожатый», № 1, 1981. — стр. 22
Огненное детство // Советские художественные фильмы: 1976—1977. — М.: Нива России, 1995. — стр. 85
Огненное детство //Страницы истории отечественного кино / Д. Л. Караваев. — М.: Материк, 2006.- 281 с. — стр. 118
[https://web.archive.org/web/20200728194720/http://old2019.gosfilmofond.ru/film-18675/ Archived 2020-07-28 at the Wayback Machine. Огненное детство] // ФГБУК «Государственный фонд кинофильмов Российской Федерации», 2019
Օլիֆներ

Օլիֆներ (հուն՝ άλειφα- քսուք, յուղ, ճարպ), բուսական յուղերի հիմքով թաղանթ առաջացնող նյութեր։ Դեղինից մինչև բալի գույնի թափանցիկ հեղուկներ են։ Պարունակում են նաև սիկատիվներ։ Լավ թրջում են մետաղները, փայտը, գործվածքները։ Լրիվ չորացման տևողությունը սենյակային պայմաններում մինչև 24 ժամ է։ Չորանում է՝ առաջացնելով բարակ առաձգական շերտ, որը չի լուծվում ջրում և օրգանակաան լուծիչներում։ Օլիֆները ստացվում են բուսական յուղերի մասնակի պոլիմերմամբ՝ 270-280 °C-ում, կամ 140-160 °C-ում (օդի ներփչմամբ)։ Ստացված զանգվածին ավելացվում է սիկատիվ և լուծիչ (ցնդող)։ Տարբերում են բնական, խտությունը՝ 930-945 կգ/մ3, կոմբինացված և կիսաբնական օլիֆներ։ Օլիֆներ են պատրաստում նաև ճարպային ալկիդային խեժերից (խեժերի 50%-անոց լուծույթ ուայտ սպիրտում)։ Այս տիպի օլիֆները առաջացնում են ավելի կայուն և երկարադիմացկուն թաղանթներ, քան յուղայինները։ Օլիֆները օգտագործվում են յուղաներկեր ստանալու և մինչև անհրաժեշտ մածուցիկությունը դրանք նոսրացնելու, ինչպես նաև ներկելուց առաջ փայտանյութերը տոգորելու համար։
Վոժոյ

Վոժոյ (ռուս.՝ Вожой), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 139 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեզենսկայա Պիժմա

Մեզենսկայա Պիժմա (ռուս.՝ Мезенская Пижма), գետ Ռուսաստանում, հոսում Արխանգելսկի մարզում։ Գետաբերանը տեղակայված է Մեզեն գետի ափին՝ 242 կմ հեռավորության վրա։ Գետի երկարությունը 236 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03030000112103000044701
Հիդրոլոգիական ուսումնասիրությունների կոդը - 103004470
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մանուչարյանց (այլ կիրառումներ)

Մանուչարյանց, կարող է վերաբերել

Գրիգոր Մանուչարյանց, հայ ազատագրական շարժման գործիչ, արքեպիսկոպոս (1773-1846)։
Շուշանիկ Մանուչարյանց, խորհրդային կուսակցական աշխատող (1889-1969)։
Գրիգոր ԺԲ Վաղարշապատցի

Գրիգոր ԺԲ Վաղարշապատցի (մոտ 1500 - 1587), Ամենայն Հայոց կաթողիկոս 1576 թվականից։ Հաջորդել է Միքայել Ա Սեբաստացուն։ 
Նախապես եղել է Մայր Աթոռի միաբան, ներկայացրել է վաղարշապատցիների խմբակցությունը։ Ունեցել է մեծ հեղինակություն և ուժեղ դիրք, որոնցով են բացատրվում 1557 թվականին Ստեփանոս Ե Սալմաստեցու և Միքայել Ա Սեբաստացու կողմից նրան աթոռակից կաթողիկոս առաջադրելը։ 1576 թվականին՝ 78 տարեկան հասակում, կաթողիկոսական գահ է բարձրացել Միքայել Ա Սեբաստացու կտակի համաձայն։ Ըստ ընդունված սովորույթի՝ Թադեոս և Առաքել եպիսկոպոսներին նշանակել է աթոռակից կաթողիկոսներ, իսկ 1584 թվականին՝ Դավիթ եպիսկոպոս Վաղարշապատցուն (հետագայում՝ Ամենայն Հայոց Կաթողիկոս Դավիթ Դ Վաղարշապատցի)։ Իր նախորդների հետևությամբ Հայաստանի ազատագրության հարցն արծարծելու համար Գրիգոր ԺԲ Վաղարշապատցին 1577 թվականին աթոռակից Թադեոս կաթողիկոսի գլխավորությամբ պատվիրակություն է ուղարկել Արևմուտք։ Հայտնի է, որ Թադեոս կաթողիկոսը բանակցություններ է վարել Վենետիկի դոժի, Հռոմի պապի և Լեհաստանի թագավորի հետ։ Չնայած զառամյալ հասակին՝ մինչև 1590 թվականը Գրիգոր ԺԲ Վաղարշապատցին աթոռակիցների օգնությամբ շարունակել է գլխավորել կաթողիկոսական գործունեությունը։ Կաթողիկոսական գահին Գրիգոր ԺԲ Վաղարշապատցուն հաջորդել է Դավիթ Դ Վաղարշապատցին։


== Գրականություն ==
Չամչյան Մ., Պատմութիւն Հայոց, հատ. Գ, Վենետիկ, 1786
Օրմանյան Մ., Ազգապատում, հատ. Բ, Ս. Էջմիածին, 2001
(20591) Սամիրգուպտա

(20591) Սամիրգուպտա, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի սեպտեմբերի 9-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20591) Սամիրգուպտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դմիտրի Կարդովսկի

Դմիտրի Կարդովսկի (ռուս.՝ Дми́трий Никола́евич Кардо́вский, օգոստոսի 24 (սեպտեմբերի 5), 1866, Q20695864?, Pereslavsky Uyezd, Վլադիմիրի նահանգ, Ռուսական կայսրություն և Պերեսլավլ Զալեսկի, Վլադիմիրի նահանգ, Ռուսական կայսրություն - փետրվարի 9, 1943(1943-02-09)[…], Պերեսլավլ Զալեսկի, Յարոսլավլի մարզ, ՌԽՖՍՀ, ԽՍՀՄ), ռուս և խորհրդային գրաֆիկ, մանկավարժ, պրոֆեսոր։ Սանկտ Պետերբուրգի գեղարվեստի ակադեմիայի ակադեմիկոս (1911), ՌԽՖՍՀ արվեստի վաստակավոր գործիչ (1929)։


== Կենսագրություն ==
Դմիտրի Կարդովսկին ծնվել է 1866 թվականին Օսուրովո գյուղում (այժմ` Պերեսլավսկի շրջան, Յարոսլավլի մարզ)։ Սերել է ազնվական տոհմից։ Վլադիմիրյան գիմնազիայում ստացել է միջնակարգ կրթություն (1886), այնուհետև ընդունվել է Մոսկվայի համալսարանի իրավաբանական ֆակուլտետ (1886-1891), միաժամանակ այցելել ճարտարապետ Անատոլի Գունստի կերպարվեստի դասընթացներին։ 1892-1896 թվականներին սովորել է Արվեստի ակադեմիայում Պավել Չիստյակովի և Իլյա Ռեպինի մոտ։ Այցելել է նաև Ալեքսանդր Գաուշի ստուդիա։ 1896-1900 թվականներին ապրել և սովորել է արտերկրում` Մյունխենի հայտնի Անտոն Աժբեի դպրոցում, որն այդ ժամանակվա նկարչության դասավանդման լավագույն կենտրոններից մեկն էր։ 1901 թվականին Կարդովսկին կրկին սովորել է Ռեպինի մոտ Գեղարվեստի ակադեմիայում։ 1902 թվականին արժանացել է նկարչի կոչման։
1903 թվականից Դմիտրի Կարդովսկին սկսել է դասավանդել արվեստի ակադեմիայում, Ռեպինի արվեստանոցում եղել նրա օգնականը։ Կարդովսկին, 1917 թվականը գոյատևած «Նկարիչների նոր միության» հիմնադիրներից է։ 1907 թվականից Կարդովսկին եղել է արվեստի ակադեմիայի պրոֆեսոր, ունեցել է իր սեփական արվեստանոցը, 1911 թվականից եղել է Արվեստի ակադեմիայի լիիրավ անդամ։
1919 թվականին ապրել է Պերեսլավլ Զալեսկիի իր դաստակերտում, եղել է Պերեսլավլ Զալեսկիի գիտակրթական ընկերության անդամ։ 1920 թվականին տեղափոխվել է Մոսկվա, որտեղ սովորել է Վխուտեմաս-ում-Վխուտեին-ում (1930), միաժամանակ 1922 թվականից աշխատել է Կսավերիա Պավլովիչ Չեմկոյի ստուդիայում։ 1929 թվականին արժանացել է ՌԽՖՍՀ արվեստի վաստակավոր գործչի կոչման։ 1933-1934 թվականներին սովորել է Լենինգրադի արվեստի համառուսական ակադեմիայում։ 1929 թվականին պրոֆեսոր Կորդովսկու գեղարվեստական և մանկարժական գործունեության 25-ամյակին Մոսկվայում կազմակերպվել է «Մոսկվացի և լենինգրադցի նկարիչների աշխատանքների ցուցահանդեսը»։

1941-1943 թվականներին Կարդովսկին ապրել է Պերեսլավլ Զալեսկիի իր դաստակերտում։ Մահացել է 1943 թվականի փետրվարի 9-ին։ Թաղված է Գորիցկի Ուսպենսկի համալիրի տարածքում։


== Ընտանիք ==
Կինը` Օլգա Դելլա Վոս Կարդովսկայա
Դուստրը` Եկատերինա, բժշկագիտության ակադեմիկոս Պյոտր Վելյոլկինի կինը


== Աշակերտներ ==


== Պատկերասրահ ==

		
		
		
		


== Գրականություն ==
Каталог выставки картин московских и ленинградских художников, организованной к 25-летию художественной и педагогической деятельности проф. Д. Н. Кордовского. — М., 1929.
Кардовский об искусстве. Воспоминания, статьи, письма / Составитель Е. Д. Кардовская. — М., 1960.
Подобедова О. Дмитрий Николаевич Кардовский. — М., 1957.


== Ծանոթագրություններ ==


== Արտաքին հղումներ ==
Кардовский Дмитрий Николаевич Archived 2016-11-20 at the Wayback Machine.. Биография и творчество художника на Artonline.ru
Более девяти статей о Кардовском
Л. Миловидов. Большой юбилей Дмитрия Кардовского // Литературная Россия, 2016, № 31
Կարտախենա (Կոլումբիա)

Կարտախենա (իսպ.՝ Cartagena das Índias կամ Cartagena), քաղաք Հարավային Ամերիկայում՝ Կոլումբիայի Հանրապետությունում։ Բոլիվարի անունը կրող դեպարտամենտի վարչական կենտրոնն է, բնակչության թվաքանակով Կոլումբիայի հինգերորդ և տարածաշրջանի երկրորդ բնակավայրը (Բառանկիլյայից հետո)։ Քաղաքի տնտեսության մեջ նշանակալից դեր են խաղում հատկապես ծովագնացությունը, ձկնեղենի արտադրությունը, նավթաքիմիական արդյունաբերությունը, զբոսաշրջությունը։
Կոլումբիական Կարտախենան հիմնադրվել է 1533 թվականի հունիսի 1ին և անվանվել իսպանական նույնանուն քաղաքի պատվին։ Սակայն, ինչպես վկայում են հնագիտական պեղումների արդյունքները, մարդիկ այս վայրերում բնակություն են հաստատել դեռևս մեր թվականությունից չորս հազար տարի առաջ։ Գաղութատիրական ժամանակաշրջանում քաղաքը վճռորոշ դեր է խաղացել Ամերիկայում իսպանական կայսրության ընդարձակման գործում, եղել է փոխարքայի և նրա վարչակազմի նստավայր։ Կարտախենայի պատմական կենտրոնը, որ հայտնի է a cidade fortificada (բերդաքաղաք) անվամբ, 1959 թվականին Կոլումբիայում հռչակվել է ազգային ժառանգության օբյեկտ, 1984 թվականին էլ ներառվել է ՅՈՒՆԵՍԿՕ-ի Համաշխարհային ժառանգության ցանկում։ 2007 թվականին նրա ամրություններն ու ռազմական ճարտարապետությունը հռչակվել են «Կոլումբիայի չորրորդ հրաշալիք»։


== Պատմություն ==
Պուերտո Օրմիգայի մշակույթը (cultura de Puerto Hormiga), որ բացահայտվել է Կարիբյան ծովի ափերին և մասնավորապես Սինու գետի դելտայից մինչև Կարտախենայի ծովածոց ընկած տարածաշրջանում, մարդկային հասարակության գոյության ու գործունեության թերևս առաջին վավերագրված արտահայտությունն է ժամանակակից Կոլումբիայի տարածքում։ Ըստ հնագետների գնահատականների՝ մեր թվականությունից մոտավորապես չորս հազար տարի առաջ ձևավորված այդ մշակույթը տարածված է եղել ներկայիս Բոլիվար և Սուկրե դեպարտամենտների սահմաններից ոչ հեռու։ Պեղումների ընթացքում այդտեղ հայտնաբերվել են խեցեղեն և այլ առարկաներ, որոնք պատրաստվել են մեր թվականությունից մոտավորապես չորս հազար տարի առաջ և համարվում են ամենահինը ողջ Ամերիկայում։ Ենթադրվում է, որ այս վայրերում նախադարյան համայնքների տարածման համար նպաստավոր պայմաններ են եղել մեղմ կլիման և ճոխ բնությունը, որոնք ապահովել են համեմատաբար հարմարավետ կեցություն, սննդի առատություն։


== Կլիմա ==
Կարտախենային բնորոշ է արևադարձային խոնավ կլիման (օդի խոնավությունը հասնում է մոտավորապես  90%-ի)։ Անձրևառատ են հատկապես մայիս–հունիս և հոկտեմբեր–նոյեմբեր ամիսները։ Տիպական է նաև քամիների առկայությունը։


== Ժողովրդագրություն ==


== Քույր քաղաքներ ==
Կարտախենայի հետ բարեկամացած կամ բարեկամական հարաբերություններ հաստատելու համար դիմած քաղաքներ.


== Պատկերասրահ ==

		
		
		
		
		
		
		
		


== Ծանոթագրություններ ==
Քյոս (Կերճանիսից 24 կմ հյուսիս-արևմուտք)

Քյոս, գյուղ Արևմտյան Հայաստանում, Էրզրումի վիլայեթի Կերճանիսի գավառակում։ Գտնվում էր Կերճանիս ավանից 24 կմ հյուսիս-արևելք, Քյոս նույնանուն գյուղից 4 կմ հարավ-արևմուտք, Գայլ գետի հարավարևելյան մասում գտնվող երկու ակունքների միջև։
Տարածքը լեռնային էր։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Իգոր Սավոլսկի

Իգոր Սավոլսկի (ռուս.՝ И́горь Серге́евич Саво́льский, փետրվարի 6, 1943(1943-02-06), Եկատերինբուրգ, ՌԽՖՍՀ, ԽՍՀՄ - հուլիսի 31, 2020(2020-07-31), Մոսկվա, Ռուսաստան), ռուս դիվանագետ։


== Կենսագրություն ==
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1966) և Ռուսաստանի ԱԳՆ Դիվանագիտական ակադեմիային կից ղեկավար դիվանագիտական աշխատողների կատարելագործման դասընթացները (1993)։ Տիրապետում է հունգարերենի, անգլերենի և գերմաներենի։
1996 թվականից զբաղվել է դիվանագիտական գործունեությամբ։ 

1966-1972 թվականներին՝ կցորդ, Հունգարիայում ԽՍՀՄ դեսպանատան երրորդ քարտուղար։
1972-1974 թվականներին՝ ԽՍՀՄ ԱԳՆ հինգերորդ եվրոպական բաժնի երրորդ քարտուղար։
1974-1986 թվականներին՝ կրտսեր խորհրդատու, ԽՄԿԿ Կենտկոմի բաժնի խորհրդատու։
1986-1992 թվականներին՝ ԽՍՀՄ դեսպանության խորհրդական, ապա Հունգարիայում Ռուսաստանի դեսպան։
1993-1994 թվականներին՝ Ռուսաստանի Դաշնության Արտաքին գործերի նախարարության ֆեդերացիայի, պառլամենտի և հասարակական-քաղաքական կազմակերպությունների հետ հարաբերությունների բաժնի աշխատակից
1994-1998 թվականներին՝ ՌԴ ԱԳՆ ԱՊՀ երկրների երկրորդ դեպարտամենտի տնօրենի տեղակալ։
1998 թվականի հոկտեմբերի 30-ից 1999 թվականի սեպտեմբերի 22-ը՝ Ռուսաստանի ԱՊՀ գործերով նախարարի տեղակալ։
1999 թվականի սեպտեմբերի 22-ից 2000 թվականի հոկտեմբերի 20-ը՝ Ռուսաստանի ԱՊՀ գործերով նախարարի առաջին տեղակալ։
2000 թվականի նոյեմբերի 27-ից 2004 թվականի մարտի 11-ը՝ Չեխիայում Ռուսաստանի Դաշնության արտակարգ և լիազոր դեսպան։
2004 թվականի հունիսի 8-ից 2006 թվականի ապրիլի 30-ը՝ Վրաստանի հետ շրջանակային պայմանագրի նախագծի նախապատրաստման պետական հանձնաժողովի նախագահ և Ռուսաստանի պատվիրակության ղեկավարը Վրաստանի հետ ռազմական հարցերի շուրջ բանակցություններում։
2004 թվականի սեպտեմբերի 13-ից 2006 թվականի նոյեմբերի 23-ը՝ Ռուսաստանի ԱԳՆ կոլեգիայի անդամ, հատուկ հանձնարարություններով դեսպան և ԱՊՀ երկրների հետ հարաբերությունների հարցերով Ռուսաստանի ԱԳՆ հատուկ ներկայացուցիչ։
2006 թվականի հունվարի 17-ից 2009 թվականի սեպտեմբերի 23-ը՝ Հունգարիայում Ռուսաստանի Դաշնության արտակարգ և լիազոր դեսպան։2009 թվականի սեպտեմբերից անցել է թոշակի։


== Ընտանիք ==
Ամուսնացած է։ Ունի որդի և դուստր։


== Պարգևներ ==
«Պատվո նշան» շքանշան
«Հայրենիքին մատուցած ծառայությունների համար» II աստիճանի շքանշան (1996 թվականի հունիսի 21)՝ պետության առջև մատուցած ծառայությունների, արտաքին քաղաքական կուրսի իրականացման և Ռուսաստանի ազգային շահերի ապահովման գործում ունեցած մեծ ավանդի, ծառայողական պարտքը կատարելիս ցուցաբերած արիության և անձնվիրության համար
«XL տարվա անբասիր ծառայության համար» գերազանցության նշան (2008 թվականի հունվարի 25)՝ երկարամյա բարեխիղճ դիվանագիտական ծառայության համար
Հրամանատարական խաչ՝ արժանիքների շքանշանի աստղով (2009 թվականի սեպտեմբերի 14)՝ հունգարա-ռուսական հարաբերությունների զարգացման համար։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1996 թվականի սեպտեմբերի 18)
1-ին դասի արտակարգ և լիազոր դեսպանորդ (1997 թվականի դեկտեմբերի 17)
Արտակարգ և լիազոր դեսպան (2002 թվականի ապրիլի 20)


== Ծանոթագրություններ ==


== Արտաքին հղումներ ==
Биография на сайте МИД России
Савольский, Игорь Сергеевич. Биография'
Կլաուդիա (Մատու Գրոսու)

Կլաուդիա (պորտ.՝ Cláudia), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու նահանգի հյուսիսային մարզում։ Մտնում է Սինոպի գավառի կազմի մեջ։ Բնակչությունը կազմում է 12.245 մարդ՝ 2020 թվականի տվյալներով։ Գրավում է 3 820,948 կմ2 տարածք։ Բնակչության խտությունը կազմում է՝ 3,2 մարդ/կմ2։


== Պատմություն ==
Քաղաքը հիմնադրվել է 1989 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 67.183.630,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 6.089,34 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,813 (տվյալները ՄԱԿ-ի զարգացման ծրագրի)։


== Ծանոթագրություններ ==


== Արտաքին հղումներ ==
Տեղեկություններ Կլաուդիայի մասին
Զաոզյորե (այլ կիրառումներ)

Զաոզյորե, կարող է վերաբերել՝

Զաոզյորե - գյուղ Ռուսաստանի Սմոլենսկի մարզի Սմոլենսկի շրջանի կազմում։
Զաոզյորե - գյուղ Ռուսաստանի Սմոլենսկի մարզի Վելիժսկի շրջանի կազմում։
1891 թվականը գրականության մեջ


== Իրադարձություններ ==
Մոսկվայում ստեղծվեց Նիկիֆոր վարդապետի աստվածաշնչյան հանրագիտարանը։


== Գրքեր ==
«Վհուկներ» - Չեխովի պատմվածքը
«Անհատակ» - ֆրանսիացի գրող Ժորիս Կառլ Հյուիսմանսի վեպը
«Սպիտակ ջոկատ» - Արթուր Կոնան Դոյլի վեպը
«Մենամարտ» - Անտոն Չեխովի պատմվածքը
«Միսիս Բրանիկան» - Ժյուլ Վեռնի ստեղծագործությունը
«Ռաֆլզ Հոուի բացահայտումը» - Արթուր Կոնան Դոյլի վեպը
«Վիրավորված Նետետան» - Նիկոլայ Լեսկովի պատմվածքը
«Սալոմե» - Օսկար Ուայլդի պիեսը
«Տեսսը Դէրբերվիլների տոհմից» - Թոմաս Հարդիի պատմվածքը


== Ծնվել են ==
հունվարի 15 - Օսիպ Մանդելշտամ, ռուս պոետ, թարգմանիչ և գրականագետ
հունվարի 27 - Իլյա Էրենբուրգ, ռուս պոետ, գրող, թարգմանիչ
մայիսի 15 - Միխայիլ Բուլգակով, ռուս գրող
մայիսի 22 - Յոհանես Բեխեր, գերմանացի գրող
հուլիսի 5 - Բորիս Լավրենյով, ռուս խորհրդային արձակագիր, պոետ, դրամատուրգ, լրագրող
օգոստոսի 2 - Վիկտոր Ժիրմունսկի, ռուս լեզվաբան
դեկտեմբերի 26 - Հենրի Միլլեր, ամերիկացի գրող


== Մահացել են ==
սեպտեմբերի 28 - Հերման Մելվիլ, ամերիկացի գրող
նոյեմբերի 24 - Կոնստանտին Լեոնտև, ռուս փիլիսոփա, գրող
դեկտեմբերի 11 - Ալեքսանդր Պոտեբնյա, ուկրաինացի և ռուս թարգմանիչ


== Ծանոթագրություններ ==
Դիտաքար (լեռնագագաթ)

Դիտաքար, լեռնագագաթ Հայաստան Լոռու մարզում, Բովաքարի լեռների հյուսիսարևմտյան ճյուղավորություններում, Սարիաղբյուր գետի վերնագավառում, Ահնիձոր գյուղից 5,5 կմ հյուսիս-արևմուտք։ Բարձրություն 2190 մ։


== Ծանոթագրություններ ==
Կղզի (Հայոց ձորի գավառ)

Անվան այլ կիրառումների համար տե՛ս՝ Կղզի (այլ կիրառումներ) Անվան այլ կիրառումների համար տե՛ս՝ Հայոց ձոր (այլ կիրառումներ)Կղզի, հայտնի է նաև որպես Հայոց ձոր, այժմ՝ Գյուրփընար (թուրքերեն՝ Gürpınar), գյուղ Արևմտյան Հայաստանում, Վանի վիլայեթի Հայոց ձորի գավառում։


== Անվանում ==
Գյուղի անունը Կղզի է կոչվել, քանի որ Շամիրամի ջրանցքն իր ճյուղավորություններով ամբողջապես օղակում է գյուղը։


== Բնակչություն ==
Գյուղը 1909 թվականին ուներ 241 (32 ընտանիք) հայ բնակիչ։ Զբաղվում էին երկրագործությամբ և անասնապահությամբ։ Բնակչությունը բռնությամբ տեղահանվել են 1915 թվականի Մեծ եղեռնի ժամանակ և բնակություն են հաստատել Արևելյան Հայաստանում։


== Շինություններ ==
Գյուղն ուներ եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Հայկական Սովետական Հանրագիտարան, 5-րդ հատոր, էջ 487, 1979 թ


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն